Kuru Kuru Kururin

Kuru Kuru Kururin er eit hjernetrimspel utvikla av Eighting og utgjeve av Nintendo til Game Boy Advance. Det kom ut 21. mars 2001 i Japan og 22. juni same året i Europa, som ein lanseringstittel. Spelet var offisielt tilgjengeleg i Nord-Amerika først den 11. februar 2016 gjennom Virtual Console til Wii U. Kuru Kuru Kururin er den første tittelen i ein serie av tre dataspel, der dei to oppfølgjarane, Kururin Paradise og Kururin Squash!,  berre har vorte gjevne ut i Japan.

mini|Skildring av grensesnittet i Kuru Kuru Kururin.

I Kuru Kuru Kururin styrer spelaren ein sakte roterande pinneforma fargreie kalla Helirin og må manøvrere henne gjennom labyrintar utan å røre veggene. Spelaren kontrollerer retning og fart på fargreia, der utfordringa kjem av at ho roterer kontinuerleg. Ein kan samle inn bonusar, slå eigne rekordar og prøve å kome gjennom nivåa utan å støyte borti noko. Spelet stør også fleirspelar.

 Kjelder 

Kategori:Dataspel frå 2001
Kategori:Game Boy Advance-spel
Kategori:Hjernetrimspel
Kategori:Virtual Console-spel til Wii U